 **Gamlebyen Rotaryklubb**

 **Referat nettmøte 03.02.21**

 **Politiets beredskapssenter – Terje Mathisen**

Tilstede: 21 medlemmer

President Tove åpnet møtet med dikt og ønsket oss hjertelig velkomne til vårt første ordinære medlemsmøte – **på nett!**

**Politiets nasjonale beredskapssenter (PNB) på Taraldrud**

Skanska Norge har vært totalentreprenør for byggingen av PNB. Det sto ferdig i september 2020, og har vært i full drift fra desember 2020.
Terje understreket at PNB er et skjermingsverdig objekt med flere sikkerhetstiltak i og rundt senteret. Derfor var det mye han ikke hadde lov til å si og enda mer han ikke visste! Under utbyggingen hadde det vært en utfordring å finne nok personell som tilfredsstilte kravene til sikkerhetsklarering.

Anlegget har et tomteareal på 332 da og har en samlet bygningsmasse på
ca. 35 000 m2-, med en kostnad på ca. 2,5 milliarder. Kontraktsmodellen har vært ***totalentreprise med samspill***, og kontraktsoppfølgingen har fulgt «åpen bok»-prinsippet, hvor byggherren har fullt innsyn i totalentreprenørens regnskap. Dette er en litt uvanlig kontraktsmodell for offentlige bygg, men både byggherre og totalentreprenør er meget fornøyde.

PNB samlokaliserer de nasjonale beredskapsressursene, dvs. Politiets Helikoptertjeneste, Beredskapstroppen, Bombegruppen og Krise- og gisselforhandlertjenesten. Senteret inneholder blant annet administrasjonsbygg, treningsbygg med svømmebasseng (m/bølgegenerator), helikopterbase (kan nå 85% av Norges befolkning i løpet av 1 ½ time), og treningsfasiliteter som skytehus, nedsenkede skytebaner og SIBO-anlegg (strid i bebygget område).

**Rotary Foundation-seminar 30.jan**

Johan Fauske refererte kort fra nettseminaret hvor han hadde representert klubben. Han anbefalte at vi ordnet en «donasjons-lenke» til TRF på hjemmesiden vår.

Referat: Bernt Børresen